Stanislav Markelov

Stanislav Markelov () estis rusa juristo kaj ĵurnalisto, defendanto de homrajtoj. Li naskiĝis la 20-an de majo 1974 en Moskvo kaj mortis la 19-an de januaro 2009 en Moskvo.

Stanislav Markelov estis defendanto de ĉeĉenoj, kies proksimuloj estis murditaj de rusaj soldatoj. Li akuzis kolonelon Jurij Budanov, juĝitan pro perforto kaj murdo de Elza Kungajeva - juna ĉeĉenino. Partoprenis en laŭtaj politikaj aferoj. Sur paĝoj de Nova Gazeto publikigis enketajn artikolojn pri Ĉeĉenio. Li helpis kondamni Sergej Lapin, pseŭdonomo Kadeto, pro turmentado de ĉeĉenoj. Estis advokato de personoj, kies parencoj estis mortigitaj dum sturmo de specialaj servoj en teatron de Dubrovko. Li postulis plenan klarigon de cirkonstancoj de la tragika evento. Kunlaboris kun Amnestio Internacia.

Li estis murdita dum reveno de gazetara konferenco kune kun sia kunlaborantino, juna ĵurnalistino Anastasija Baburova, apenaŭ kelkcent metrojn de Kremlo. Li estis laŭvica viktimo de atencoj kontraŭ defendantoj de homrajtoj en Rusio regata de Vladimir Putin kaj Dmitrij Medvedev. Lia morto rememorigas murdon de la konata ĵurnalistino Anna Politkovskaja (kies advokato li ankaŭ estis). Laŭ rusa analitikisto Pavel Felgenhauer, detaloj de la murdo indikas, ke oni ĝin faris laŭ interna ordono de la rusa Federacia Sekureca Servo - FSB.

 Vidu ankaŭ 
 Murdo de Markelov kaj Baburova

 Eksteraj ligiloj 
 Dediĉo al Stanislav Markelov fare de Vladislav Bugera, Johnson's Russia List (la 20-an de januaro 2009) (kopio )
 artikolo "Murder in Moscow. Press criticism, KGB-style" de Stephen Schwartz, The Weekly Standard (la 23-an de februaro 2009)

Kategorio:Naskiĝintoj en Moskvo
Kategorio:Murditoj en Moskvo
Kategorio:Rusiaj juristoj
Kategorio:Rusiaj ĵurnalistoj
Kategorio:Murditaj ĵurnalistoj